सभी चरित्र, संगठन और स्थान काल्पनिक हैं
बाल कलाकारों का फ़िल्मांकन प्रसारण निर्देशों के तहत किया गया है।
एक सेकंड रुको।
एपिसोड 3
गुड मॉर्निंग!
अलार्म प्रश्न
तुम यहाँ क्या कर रहे हो, गंदे इंसान?
मैं भी तुमसे यही सवाल पूछ सकता हूँ!
ये मेरा बिस्तर है, डरपोक-इंसान!
मैंने कहा था सोफ़े पर सो जाऊँगा, पर तुमने कहा यहीं सो जाओ
ताकि लड़कियों को तकलीफ़ न हो!
अब याद आया?
शराफ़त का नाटक करने के बाद…
अरे, तुमने कहा था कि फ़र्श पर सोओगे!
-मैं फ़र्श पर ही सो रहा था, पर… -पर?
बहुत स्क़्त था।
-क्या मतलब है कि सक़्त था? -मैं मजबूर हो गया।
क्या हो रहा है?
अरे बाप रे।
अरे।
नोह कि-जून…
-वह क्या कर रहा है? -पता नहीं।
मुझे अलार्म बंद करने के लिए सही जवाब देना होगा।
इस तरीके से अलार्म बंद नहीं किया, तो मैं सोता ही रह जाऊँगा।
अरे, देखो ज़रा!
उसे घातांकीय मृत्यु एपीवी की गणना करनी होगी।
कमाल है।
भविष्य के बीमा लाभ का अपेक्षित वर्तमान मूल्य की गणना
मृत्यु दर के घातांकीय वितरण को मानते हुए
कृपया जल्दी करो।
22 मिलियन वॉन
मिल गया!
ओह, तुमने सच में मेरा गला घोंटा?
तुमने सच में मेरा गला घोंटा?
कि-जून, कल क्या हुआ था?
मैं अंदर चलकर बताता हूँ।
चिंता मत करो। हमने एक समाधान निकाल लिया है।
कौन सा समाधान? सुश्री कैंग!
क्या वे सभी पूरी रात साथ जगे रहे?
नहीं, हम जगे नहीं रहे। सो गए थे।
-और वो भी एक ही बिस्तर में? -एक ही बिस्तर में?
आख़िर वे समाधान निकालने के लिए एक ही बिस्तर पर क्यों थे?
आवेदन पत्र
श्री जेयॉन, लगता है हमारा आइडिया काम कर गया।
बहुत बढ़िया।
देखो, कितने सारे अनुबंध हैं!
एक मिनट रुको।
ये सारे अनुबंध होल्ड पर क्यों हैं?
होल्ड पर
-क्या? -माफ़ कीजिए?
ऐसा तो नहीं हो सकता।
सही कहा। ये सारे होल्ड पर हैं।
ये होल्ड पर क्यों हैं?
मुझे बताओ क्यों!
इसके पीछे एक वाजिब वजह है।
यह मेरा सुझाव था।
-तुम, सुश्री कैंग? -हाँ, सर।
इन्हें होल्ड पर रखने का विचार मेरा था।
हमें जितने मिले, वो हर अनुबंध की ज़रूरत है।
इन्हें होल्ड पर क्यों रखा गया?
कृपया अपनी सफ़ाई दो।
मेरा मतलब है
कृपया अपनी बात का पुष्टिकरण करो?
मैं उसके लिए तलाक़ बीमा पॉलिसी लेना चाहती हूँ।
माँ होने के नाते, मैं यह कर सकती हूँ, है ना?
-हाँ, बिल्कुल। -कृपया यहाँ बैठिए।
-क्या तुम मुझे समझा सकते हो? -हाँ।
आप अपने बेटे के लिए तलाक़ बीमा लेना चाहती हैं?
मेरा बेटा जल्द ही शादी करने वाला है और…
-तुम! -तुम!
तुम ऐसा कैसे कर सकती हो जब शादी बस हफ़्ते भर में है?
तलाक़ बीमा?
माफ़ कीजिए, श्रीमति, क्या यहाँ अकेली मैं ही आई हूँ?
तुम मुझसे पहले यहाँ आई!
मैं तो बस इसलिए आई क्योंकि मैंने सुना यहाँ मालिश कुर्सियों की सेल लगी है,
कि शायद उन्हें घर के लिए ज़्यादा चीज़ें चाहिए।
मैं तो उन्हें ज़्यादा चीज़ें देने की कोशिश कर रही थी।
मैं भी दुल्हन के लिए गहने देखने आई थी
क्योंकि मुझे लगा मेरी प्यारी बहू को और गहनों की ज़रूरत है!
अगर तुम्हें मेरी बेटी की इतनी चिंता है,
तो फिर तुम तलाक़ बीमा क्यों ले रही हो?
क्या तुम चाहती हो कि वह हमारे घर पर ही अपनी हड्डियाँ दफ़ना दे?
ज़माना बहुत बदल गया है ऐसे ख़यालातों के लिए।
बस यही तो मैं कहना चाहती हूँ।
कभी-कभी ज़िंदगी में तलाक़ भी होता है।
शादी बेड़ियों जैसी नहीं लगनी चाहिए।
तुम बिलकुल सही कह रही हो।
अगर दो लोगों का आपस में मेल ही नहीं, तो साथ कैसे रह सकते हैं?
यही तो मैं कह रही हूँ।
किसे पता कभी कुछ भी हो सकता है।
बिल्कुल।
तो चलो, ये बीमा पॉलिसी ले लेते हैं।
हाँ, चलो यही करते हैं।
आओ, बैठते हैं।
कृपया सुनिश्चित करना
कि अनुबंध की शर्तें एकदम समान हों
दोनों बच्चों के लिए।
वे दोनों समान राशि देंगे और समान भुगतान मिलेगा।
अगर दोनों के लिए शर्तें समान हैं, तो यह ज़रूर हो सकता है।
तुमने सुना? दोनों के लिए शर्तें समान होनी पड़ेंगी।
हाँ, सुना। कृपया प्रक्रिया शुरू करें।
हमें कुछ सवाल पूछने पड़ेंगे शर्तों की पुष्टि करने के लिए।
क्या आप दोनों चाहती हैं कि वे छुट्टियों पर घर आएँ?
-नहीं। -हाँ।
-तुमने क्या कहा? -तुमने क्या कहा?
-कृपया, मत… -मज़ाक कर रही हो?
कृपया जल्दी आओ।
तुम यहाँ क्या कर रहे हो? मुझे बताओ।
यह लाइन तो तलाक़ बीमा के लिए है।
-फिर तुम यहाँ क्यों आई? -मैं तुम्हारा पीछा करते हुए आई।
तुम शादी के निमंत्रण लेने के बजाय तलाक़ बीमा लेने आए?
और तुम?
अगर शादी करनी है, तो पहले तलाक़ बीमा लेंगे।
इतना तो तय है कि हम क़ामयाब रहे!
हाँ, लोग बढ़ते जा रहे हैं।
उद्देश्य सफल हुआ।
नहीं, ये सही नहीं है।
ये बिल्कुल सही नहीं है।
इसका अंजाम तलाक़ होगा।
ये साइन कर भी लें, तो भी नुक़सान होगा।
तुम सही कह रही हो।
तलाक़ का मतलब है कि हमें मुआवज़ा देना पड़ेगा।
हालात देखकर यही लग रहा है कि हर कोई तलाक़ ले लेगा।
लेकिन अगर हम ये नहीं करेंगे, तो अपना लक्ष्य कैसे पूरा करेंगे?
लेकिन अगर हम ये करते हैं, तो हमें नुक़सान होगा।
फिर हमें क्या करना चाहिए?
हमें इन सभी लोगों को होल्ड पर रखना पड़ेगा।
हमें उनकी योग्यता अच्छे से जाँचनी होगी।
वरना…
ये बीमा बिकने के बावजूद फ़ेल हो जाएगा।
हमारे पास इतना वक़्त नहीं है।
तीन दिन में अंडरराइटिंग शर्तें बनाना नामुम्किन है।
क्या हम ये तीन दिन में कर सकते हैं?
नहीं कर सकते।
तो शादी करो ही मत।
क्या?
अगर तुम एक-दूसरे पर भरोसा नहीं करते तो शादी करने का क्या फ़ायदा?
क्या तुम सब बीमा के पैसे के लिए शादी करने की साज़िश कर रहे हो?
-साज़िश? -तुमने ऐसा कहने की हिम्मत कैसे की?
ज़रा रुको।
-क्या मैंने तुम सबको नाराज़ कर दिया? -हाँ।
तो फिर आओ और जाँच करावा लो।
ये पता लगाना होगा कि शादी के लिए तुम कितने नालायक हो।
ये क्या बकवास है?
-बत्तमीज़! -सच में?
क्या तुम मज़ाक कर रहे हो?
दफ़ा हो जाओ यहाँ से।
कितने टेडी बियर बाँटे उन्होंने, हद है!
क्या ये पागल हो गया है?
-सच में? -तुम किस बारे में बात कर रहे हो?
तो तुमने सब कुछ होल्ड पर रखने का फ़ैसला लिया?
तुम्हें पहले उनसे साइन करवा लेना चाहिए था।
अगर ये प्रोजेक्ट फ़ेल हो गया, तो क्या तुम इसकी ज़िम्मेदारी लोगी, सुश्री कैंग?
ये कुछ ज़्यादा हो गया, श्री. ना।
ऊँचा अनुबंध दर होने का मतलब ये नहीं कि मुनाफ़ा भी ज़्यादा होगा।
ये तो मैं पहले से जानता हूँ!
तुम होती कौन हो मुझे पाठ पढ़ाने वाली?
मैं टॉप बीमा एजेंट था। क्या तुमने उसे बताया नहीं?
बिल्कुल बताया था।
रसोइये को मत सिखाओ कि खाना कैसे बनाना है, और मेरी बात सुनो।
हमें पहले अनुबंध दर पूरा करना होगा
इससे पहले कि हम कुछ और कर सकें।
तुम समझी?
लेकिन सुश्री कैंग ग़लत नहीं है।
जिन अनुबंधों में तलाक़ की संभावना ज़्यादा होगी, वे हमारे लिए नुक़सानदेह साबित होंगे।
तुम बिल्कुल सही कह रही हो, सुश्री जेयॉन।
लेकिन फिर,
तुम्हारी क्या योजना है जिससे
अनुबंध दर और मुनाफ़ा दर दोनों बढ़े रहें।
हम साइन-अप से पहले गणना करेंगे तलाक़ की संभावना तय करने के लिए।
तलाक़ की संभावना के आधार पर,
हम आकलन करेंगे और प्रीमियम पर अधिभार लगाएँगे और अपने नुकसान को कम से कम करेंगे।
मैं तुम्हारी मंशा समझती हूँ।
लेकिन,
हमारे पास इतने क़ाबिल अंडरराइटर नहीं हैं जो समीक्षा कर सकें
इतने जटिल और विस्तृत शर्तों और नियमों की।
हमें सिर्फ़ एक बीमा उत्पाद के लिए इस पूल को बढ़ाने की ज़रूरत होगी।
लेकिन क्या ऐसा करना सही होगा?
बिल्कुल नहीं।
तो फिर तुम्हारा क्या सुझाव है?
हम एआई आधारित पूर्व-बीमा मूल्यांकन करेंगे।
अगर हम एआई टूल का इस्तेमाल करें
पहले दौर की अंडरराइटिंग के विश्लेषण के लिए,
तो हमारे पास काफ़ी लोग हैं
जो उसके बाद आमने-सामने साक्षात्कार कर सकते हैं।
तुमने ये योजना कब बनाई?
हमने पार्सिंग डेटा टेक्नीकी दल को सौंप दिया है।
और आज दोपहर टेस्ट होने वाला है।
श्री. ना, तुम्हें वहाँ रहना होगा।
क्यों?
क्योंकि हमारी टीम में सिर्फ़ तुम ही शादीशुदा हो।
हे भगवान!
ठीक है, फिर।
अनोखे अंडरराइटरों के साथ एक नया बीमा उत्पाद।
अवधारणा ठोस है।
मुझे इंतज़ार रहेगा।
क्या तुम टेस्ट में शामिल होगी, सुश्री जेयॉन?
नहीं, मेरे ख़्याल से हमारे पास पहले से ही काफ़ी तलाक़शुदा लोगों के नमूने हैं।
मैं सिर्फ़ तलाक़शुदा नहीं हूँ। मैं एक से ज़्यादा बार तलाक़शुदा हूँ।
शाबाश!
अब बैठक समाप्त करते हैं।
हैन-देयुल, आज तुम ज़बरदस्त थी।
मैंने वही कहा जो मुझे कहना था, बस इतना ही।
ये आसान नहीं है।
ज़्यादातर लोग ज़िम्मेदारी आते ही पीछे हट जाते हैं।
सच कहूँ, तो मैं घबराई हुई थी।
वैसे, हम उसके घर में क्यों सोने गए, जब तुम्हारा घर ज़्यादा क़रीब था?
बहुत अजीब था।
हो गया!
मैंने सारे अंडरराइटिंग दस्तावेज़ भेज दिए।
अब देखते हैं कि ख़ास शर्तों में क्या शामिल करना है।
अभी?
हाँ।
आधी रात हो गई है। पहले थोड़ा ब्रेक ले लें?
चलो, फिर ऐसा ही करते हैं।
-किसी को भूख लगी है? -हाँ।
अरे, तुमने ये दो डिब्बे ख़त्म कर दिए!
क्या कोई खाने की प्रतियोगिता की तैयारी कर रहे हो?
खाने में क्या है?
-क्या मैं ये ले सकती हूँ? -हाँ, ज़रूर।
किंग झींगा।
-क्या तुम्हारे पास प्लेट है? -मुझे वो पसंद है।
हाँ, ज़रूर।
हैन-देयुल, क्या मैं तुम्हारे घर पर ठहर सकती हूँ और कल वहीं से काम पर चली जाऊँगी?
तुम्हें परेशानी तो नहीं होगी ना?
ओह, बात ये है कि…
घर में कुछ चल रहा है क्या?
नहीं।
ज़ाहिर है, कुछ तो बात है। तुम आधी रात को गद्दा घसीटकर बाहर जो ले जा रही थी।
मेरे पास एक गेस्ट रूम है, तो मीटिंग के बाद बैठकर एक ड्रिंक लेते हैं।
मैं हैन-देयुल के यहाँ रुक सकती हूँ।
उसका घर हो या मेरा, क्या फ़र्क़ पड़ता है।
मुर्गी और बीयर कैसा रहेगा? किसे चाहिए?
-मुझे। -मुझे।
बढ़िया।
वैसे, जब मैं बाथरूम जा रही थी, तब मैंने श्री. नोह को देखा।
पता है क्या?
ज़्यादा मत पीना,
या कम से कम कुछ खा तो लो साथ में।
और, हाँ, अपने मैसेज भी पढ़ लेना।
बस बिना पढ़कर मत छोड़ देना। ये मुझे पागल कर देता है।
सच में।
और इस हफ़्ते का हेयर अपॉइंटमेंट मत भूलना।
ठीक है? वरना मैं सख़्त क़दम उठाऊँगा
अगर इस बार नहीं गई तो।
अब पीना छोड़ो, और जाकर सो जाओ, ठीक है?
सुबह-सुबह कॉल मतलब कोई लड़की होगी, है ना?
पता नहीं।
मुझे तो पूरा यक़ीन है कि उसकी कोई गर्लफ़्रेंड है।
वो प्रतिभाशाली है और देखने में भी अच्छा है, है ना?
तुम सही कह रही हो।
ख़ैर, वो काफ़ी कमाल का बंदा है।
ये तो बढ़िया लग रहा है।
चीज़ का स्वाद लेना है तो बड़े टुकड़े खाओ, मेरी तरह।
इतना ज़्यादा चीज़ है कि किसी भी तरह खाओ, मज़ा ही आएगा।
अरे हाँ, मैं तो भूल ही गया।
इस ऐप को डाउनलोड करना भूल गया।
-कौन सा ऐप? -एक ओव्यूलेशन ट्रैकिंग ऐप।
-ओव्यूलेशन? -हाँ, इसे ख़ास शर्तों में शामिल करेंगे।
पक्का तुम्हारी कोई नई गर्लफ़्रेंड नहीं है?
बच्चे चाहिए हो या नहीं,
पर किसी भी जोड़े को ओव्यूलेशन के दिनों का पता होना ज़रूरी है।
पर रुको ज़रा…
क्या तुम्हें किसी की महावारी तिथी के बारे में पता है?
बिलकुल नहीं। तुम्हें?
कोई भी तारीख़ बता दो।
तेईस नवंबर।
वो कौन सा दिन है?
मेरा मासिक जूता धोने वाला दिन।
यह मेरे लिए उतना ही ज़रूरी है जितना एक शादीशुदा जोड़े की बच्चे की चाहत।
इसी वजह से वे कहते हैं कि पूर्व मित्रों के साथ संबंध सुधारने की कोशिश नहीं करनी चाहिए।
-कौन कहता है? -शोपेनहोवर।
कहते हैं किसी इंसान को उसके जूतों से पहचान सकते हो।
कौन कहता है?
क्लीनटोपिया।
अरे, ये क्या था?
बस, एक ऐप का नोटिफ़िकेशन।
अरे बाप रे, एआई-आधारित अंडरराइटिंग?
मुझे इस बारे में इतनी घबराहट क्यों हो रही है?
मुझे पता है। मैंने इसके बारे में सुना है, लेकिन पहले कभी ख़ुद नहीं किया।
यह तो बहुत प्यारा है।
बहुत ही मनमोहक है।
-तो यह चीज़ बोलती भी है? -हाँ।
यह तो कमाल की बात है।
तो एआई की चीज़ ऐसी दिखती है।
-कहते हैं कि यह बहुत बुद्धीमान है। -हाँ, बिलकुल।
बताओ, 25,483,529 को 3.7 ट्रिलियन से गुणा करने से कितना होता है।
-हैलो। -जवाब दो।
कुछ बोलो।
"नमस्ते।"
यह बस दिखाने के लिए है। मैं चीज़ों को सहज बनाने के लिए इसे ले लाया।
असल चीज़ तो यहाँ है।
जो भी हो, बहुत प्यारा है। अब सो जाओ।
बस माइक में बोलो।
जब तुम किसी सवाल का जवाब देते हो,
तो प्रीमियम राशि स्क्रीन पर बदल जाती है, और डेटा खुद-ब-खुद सेव हो जाता है।
आख़िरकार,
हम यह तय कर सकते हैं कि यह व्यक्ति बीमा पॉलिसी के लिए उपयुक्त है या नहीं।
अच्छा है। यह काफ़ी प्रभावशाली लग रहा है।
अब हम एक-एक करके टाइप-आधारित टेस्ट लेना शुरू करेंगे।
श्री. ना हमारे शादीशुदा इंसान हैं।
सुश्री जो हमारी अविवाहित इंसान है।
श्री. आह्न हमारे तलाक़शुदा इंसान है।
और श्री. नोह बहु-तलाक़शुदा इंसान का टेस्ट दे सकते हैं।
-समझ गया। -समझ गई।
रुको, जो दोबारा शादी कर चुके हैं, उनका क्या?
डेवलपमेंट टीम 1 के श्री. ओह जेयॉन्ग-डोह लिखित परीक्षा देंगे।
ओह जेयॉन्ग-डोह? वो बद्तमीज़?
मुझे नहीं पता किसने उसे बताया,
पर उसे इसके बारे में पता चला और उसने मदद करना चाहा।
वो तो बिल्कुल स्क्रूज जैसा स्वार्थी है। आख़िर उसे क्या हुआ?
लेकिन उसकी हर बात पर भरोसा मत करना।
उसने आज तक किसी की सच्चे दिल से मदद नहीं की।
क्या तुम्हें पता है कि उसका नाम ओह जेयॉन्ग-डोह क्यों है?
उसके नाम की तरह, वह सिर्फ़ दस में से पाँच बार ही मदद करता है।
-सही कह रहे हो। -कभी भी दस बार नहीं करता।
ख़ैर, कम से कम अब तो वो ख़ुश है क्योंकि उसकी शादी ख़ुशहाल चल रही है।
वह तो गुलाबी रंग की कमीज़ भी पहनता है।
यह तो बहुत अजीब है। हमारी उम्र में गुलाबी रंग कौन पहनता है?
-वह बात भी अजीब तरीके से करता है। -सच में?
-वह अब बहुत ही प्यारा हो गया है। -सच में?
यह अंडरराइटिंग का पहला दौर है, जो बीमाधारक की शर्तों के आधार पर होगा,
इसलिए मैं चाहती हूँ कि बिना कुछ छोड़े हर सवाल का जवाब देना।
-समझ गया। -ठीक है।
कौन शुरू करना चाहता है?
मैं पहले जाता हूँ।
ठीक है, चलो शुरू करते हैं!
औसतन, आप और आपकी जीवनसाथी कितनी बार यौन संबंध बनाते हैं?
अरे, यह तो शुरुआत से ही काफ़ी कठिन लग रहा है।
औसतन, आप और आपकी जीवनसाथी कितनी बार यौन संबंध बनाते हैं?
(1) रोज़ (2) साप्ताहिक (3) मासिक (4) वार्षिक (5) कभी नहीं
नंबर पाँच।
(5) कभी नहीं
विवाहित व्यक्ति प्रकार
पिछले महीने में आपने अपनी जीवनसाथी के साथ कितनी बार भोजन किया?
(4) एक महीने में एक बार से अधिक (5) याद नहीं
नंबर पाँच।
निम्नलिखित में से तलाक़ की सबसे बड़ी वजह क्या है?
नंबर पाँच।
(5) कोई कारण नहीं
पाँच…
नंबर पाँच!
कृपया पुनर्विवाह पर अपनी राय चुनें।
(1) निश्चित रूप से करूँगा (2) इससे कोई फ़र्क नहीं पड़ता
(3) नहीं करूँगा (4) बिल्कुल नहीं करूँगा
नंबर दो।
नंबर चार।
(4) बिल्कुल नहीं करूँगा
मेरा मतलब है…
(5) मैं इसे क़िस्मत पर छोड़ दूँगा।
तलाक़शुदा व्यक्ति प्रकार
कृपया खाली स्थान भरें। ''मैं शादी के बजाय ??? चुनता हूँ।''
मैं चुनती हूँ
स्वतंत्रता, निश्चित रूप से। नंबर तीन।
आपने शादी क्यों नहीं की?
(4) मैं अपनी निजी ज़िंदगी और करियर चाहती हूँ
तलाक़शुदा व्यक्ति प्रकार
निम्नलिखित में से तलाक़ के बाद सबसे ज़्यादा क्या सुधरा है?
(1) भावनात्मक स्वतंत्रता (2) निजी समय का आनंद लेना
(3) पालन-पोषण (4) वित्तीय स्थिति (5) नए संबंध
(2) निजी समय का आनंद लेना
अगर आप विवाह या पुनर्विवाह करते हैं तो क्या कारण होगा?
(5) स्थिरता के लिए
नंबर पाँच। नहीं, रुको।
(1) क्योंकि कोई मिल गया है जिसे मैं प्यार करती हूँ
(4) बच्चे पैदा करने के लिए
(3) क्योंकि मैं रात को अकेला महसूस करता हूँ।
चेतावनी उच्च जोखिम समूह
मेरा चर्बी वाला जिगर उच्च जोखिम पर है!
मेरा मधुमेह भी उच्च जोखिम पर है!
मेरे तलाक़ की संभावना भी उच्च जोखिम पर कैसे हो सकती है?
चलो उठते हैं।
कोई बात नहीं।
बहु-तलाक़शुदा व्यक्ति होने का सबसे कठिन हिस्सा क्या है?
(4) नए लोगों से मिलने का डर (5) तलाक़ की प्रक्रिया
नंबर चार।
क्या आप पुनर्विवाह के बाद दोबारा तलाक़ कर सकते हैं?
(3) हाँ, अगर मेरी साथी चाहे तो।
नंबर तीन।
अगर आप दोबारा शादी करना चाहें, तो साथी में क्या चाहेंगे?
(5) जीवनशैली
बहु-तलाक़शुदा व्यक्ति बनने की वजह क्या है?
(1) लापरवाह चुनाव (2) अधीरता (3) आघात
(4) वित्तीय समस्याएँ (5) व्यक्तित्व का अंतर
जिन-जू?
तुम यहाँ कब आई?
तुमने मुझे जगाया क्यों नहीं?
सप्ताहंत है, इसलिए मैं चाहती थी कि तुम आराम करो।
मेरी बहन सबसे अच्छी है।
-उन-ह्यॉन्ग कहाँ है? -घर पर।
उसे आना चाहिए था। मैंने एक नया गेम ख़रीदा है।
मुझे अपना फ़ोन दो।
क्या? तुम उसे जगाना नहीं चाहती?
वह कल रात देर तक काम करता रहा, तो शायद थका हुआ होगा।
तो उसे आज शाम को बुला लो।
क्या मुझे तलाक़ ले लेना चाहिए?
क्या?
मुझे तलाक़ चाहिए।
ये तलाक़ की बात कहाँ से आई?
क्या हुआ? क्या वह किसी मुसीबत में है?
-मैं… -हाँ?
मैं ख़ुश नहीं हूँ।
-क्या? -मैंने कहा, मैं खुश नहीं हूँ।
छोड़ो भी।
हे भगवान, मुझे लगा कोई गंभीर बात है।
दुनिया में कितने लोग सच में सुखी शादीशुदा जीवन जीते हैं?
तुमने मुझे एक पल के लिए डरा दिया था।
जहाँ तक मुझे पता है, उन-ह्यॉन्ग मेहनती और ज़िम्मेदार है।
क्या मैं ग़लत हूँ?
नहीं, तुम सही हो।
क्या वह काफ़ी नहीं है? तुम्हें और क्या चाहिए?
छोटी-छोटी बातें।
"छोटी-छोटी बातें?"
साधारण चीज़ें। आसान चीज़ें।
वो छोटी चीज़ें जो तुम प्यार के लिए करते हो।
वो सब चीज़ें हैं जो तुम ख़ुद के लिए कर सकती हो।
तुम बहुत ज़्यादा उम्मीद करती हो। यही वजह है कि तुम नाख़ुश महसूस करती हो।
तो फिर शादी ही क्यों की?
क्योंकि तुम उससे प्यार करती थी।
"प्यार करती थी?" "प्यार करती हो" नहीं?
अगर तुम इसे वर्तमान काल में कहो,
तो सिर्फ़ प्यार ही काफ़ी होता।
लेकिन चूँकि यह भूतकाल में है,
तुम दोनों को जुड़े रहने के लिए प्यार से ज़्यादा किसी चीज़ की ज़रूरत है।
अगर ऐसा है, तो मैं इस तरह नहीं जीना चाहती।
प्यार के अलावा और कई वजह होते हैं रिश्ते को बनाए रखने के लिए।
प्यार उन कई वजहों में से एक होना चाहिए।
कई लोग बिना प्यार के भी शादी कर लेते हैं।
चाहे प्यार शामिल हो या न हो,
एक बार शादी हो गई, तो बस।
थोड़ा और कोशिश करो।
कुछ चीज़ें नहीं हो सकतीं, चाहे हम कितनी भी कोशिश करें।
क्या तुमने पूरी कोशिश की?
हे भगवान, मैं अख़बार पर ध्यान ही नहीं लगा पा रहा।
अब क्या हुआ? तुम कहाँ जा रही हो?
क्या तुम जा रही हो?
उन-ह्यॉन्ग से कहो यहाँ आ जाए।
क्या बकवास है?
ऐ, जिन-जू।
ऐ।
जिन-जू।
क्या आप इस वक़्त ख़ुश हैं?
प्लस जेनरल इंश्योरेंस
नमस्ते, सर।
शुभ प्रभात।
तो अब।
तलाक़ बीमा अंडरराइटिंग की प्रक्रिया आज हो रही है?
हाँ, सर।
क्या तुम्हें लगता है कि लोग आएँगे?
कोई तलाक़ आकलन से क्यों गुज़रना चाहेगा?
मुझे पता नहीं, सर।
ठीक है। मुझे लगता है कि लोग यहाँ भीड़ लगा देंगे।
मैं शर्त लगाता हूँ कि कोई नहीं आएगा।
वे सब सच में आ गए।
वे अपने प्यार को परख़ना चाहते हैं।
क्या प्यार कोई चीज़ है जिसे परख़ते हैं, या जिसे बस महसूस किया जाता है?
तुम बहुत ज़्यादा फ़िल्में देखती हो।
इनकी फ़िल्म प्यार में ख़त्म होगी या दहशत में?
चलो, पता लगाते हैं।
आपने शादी करने का फैसला क्यों किया?
(3) मुझे उसके साथ रहना है जिससे प्यार करता हूँ
-नंबर तीन। -नंबर तीन।
यह बहुत प्यारा था!
-नंबर एक। -नंबर चार।
-बेवकूफ़! -अरे!
-नंबर तीन। -नंबर तीन।
हम एक-दूसरे के लिए बने हैं।
हम हमेशा झगड़ते रहते हैं।
लेकिन मैं लड़ना नहीं चाहती।
नंबर चार।
क्या तुम मज़ाक कर रहे हो?
व्यक्तिगत समय को लेकर आपके क्या विचार हैं?
क्या कर रहे हो?
कृपया बाहर आओ।
वो उधर है।
-नमस्ते। -नमस्ते।
-स्वागत है। -धन्यवाद।
तुम कैसे हो?
हम लॉबी में थे तो उन्होंने हमें यहाँ आने के लिए कहा।
क्या हम सही जगह पर हैं?
क्योंकि पॉलिसी धारक और बीमित व्यक्ति अलग-अलग हैं, हमें प्रत्यक्ष मूल्यांकन करना होगा।
-अच्छा हुआ कि आप आईं। -ठीक है।
क्या आप उन मुद्दों पर किसी निष्कर्ष पर पहुँचीं जिनका हल नहीं मिल रहा था?
बिल्कुल।
हम तो एक चेकलिस्ट भी ले आए।
बहुत अच्छा है। कृपया मेरे साथ आइए।
-ठीक है। -ठीक है।
यह जगह अच्छी है।
क्या हम वह दस्तावेज़ देख सकते हैं जो आप लाईं?
-ये रहा। -धन्यवाद।
-श्री. आह्न, कृपया इन्हें देखना। -अभी देखता हूँ।
हमने बातचीत की और बिल्कुल एक सी चेकलिस्ट तैयार की।
इसका मतलब है कि प्रीमियम और भुगतान समान रहेंगे, है ना?
हाँ, आप दोनों समान स्तर पर रहेंगे।
क्या आपने छुट्टी के मामले पर सहमति बना ली?
वे सम-वर्षों में मेरे घर आएँगे
और विषम-वर्षों में उनके घर जाएँगे।
और जब तक मैं ज़िंदा हूँ, हम पारंपरिक अनुष्ठान जारी रखेंगे।
शायद मैं अपनी बहू को संपत्ति ना दे सकूँ,
लेकिन पारंपरिक अनुष्ठान का बोझ उस पर नहीं डालना चाहती।
आप दोनों बहुत अच्छे लोग हैं।
यह वास्तव में मेरी अपेक्षा से बेहतर निकला।
शादी से पहले सब कुछ स्पष्ट कर लेना
-बेहतर है। -बिल्कुल।
सही बात है। वरना हम ये मुद्दे शादी से पहले कैसे उठा सकते हैं?
ये वे बातें हैं जिन पर ध्यान देना ज़रूरी है,
पर लोग नज़रअंदाज़ करते हैं क्योंकि असहज लगता है, जब तक कोई मसला नहीं खड़ा हो जाता।
तुम बिलकुल सही कह रही हो।
मैं इन दिनों अपने सभी दोस्तों को
तलाक़ बीमा लेने की सलाह दे रही हूँ।
-मैं भी! -हे भगवान!
मैं भी तलाक़ बीमा एजेंट बन गई हूँ!
हे भगवान, सुश्री बीमा एजेंट।
अब सब कुछ तय हो चुका है।
मैं अनुबंध की प्रभावी तिथि निर्धारित कर देता हूँ विवाह पंजीकरण तिथि से।
-शादी की तारीख़ क्यों नहीं? -क्या?
क्योंकि कई शादियाँ ठीक शादी के दिन रद्द हो जाती हैं।
और कभी-कभी, शादी के तुरंत बाद चीज़ें बिखर जाती हैं।
क्या?
हमें स्पष्टिकरण करना पड़ेगा
क्योंकि यह एक अनुबंध है।
तुमने ये बात पहले क्यों नहीं बताई?
रद्द हुई शादियों की बात करने की क्या ज़रूरत थी?
यही तो मैं कह रही हूँ।
क्या यह इतना आम है कि इसे उदाहरण के रूप में लिया जाए?
क्या हमें सच में इस पर हस्ताक्षर करना चाहिए?
यह आम नहीं है, लेकिन…
चुप रहो।
मेरी वजह से।
मेरे साथ ऐसा हुआ था।
मैं वही बेवकूफ़ हूँ जिसकी शादी के तुरंत बाद शादी ख़त्म हो गई।
मैं ही इस शर्त की वजह हूँ।
तो, देवियों, कृपया ग़ुस्सा मत काजिए।
-ओह, नहीं! -क्या कह रहे हो?
लेकिन बाहर से तो तुम ठीक लगते हो।
ये सब बहुत कष्टदायक रहा होगा।
मुझे यक़ीन है
कि समय के साथ चीज़ें बेहतर हो जाएगी।
सब ठीक हो जाएगा।
-क्या यह ठीक था? -हाँ।
-हर चीज़ के लिए शुक्रिया। -आपका भी।
अरे, मैं तो भूल ही गई।
यह तुम्हारे लिए है।
ओह, शादी का निमंत्रण। धन्यवाद।
ज़रूर आना।
मेरी बेटी की सहेलियाँ बहुत सुंदर हैं।
फिर तो मुझे ज़रूर जाना पड़ेगा।
तुम इतने अच्छे दिखते हो और तुम्हारी शक़्सियत भी इतनी अच्छी है।
क्या मसला हुआ?
अगर मैं 30 साल छोटी होती तो ज़रूर तुम्हें पटाने की कोशिश करती!
मैडम, अगर आप ऐसी बातें कहती रहीं…
तो मुझे आपको "मिस" बुलाना पड़ेगा!
हे भगवान!
-वह बहुत आकर्षक है! -कितने अफ़सोस की बात है।
मैं आपको बाहर तक छोड़ देता हूँ।
श्री. नोह किसी अधेड़ उम्र की औरत की तरह लगने लगे हैं।
यह उसके आकर्षण का हिस्सा है।
समझी।
वरिष्ठ प्रबंध निदेशक का दफ़्तर
चीन शाखा को दस्तावेज़ कैसे भेजने का इरादा है?
मेरे दिमाग़ में एक योजना है,
लेकिन इंट्रानेट तक पहुँचने में समस्या आ रही है।
अगर कुछ हो गया,
तो यह हम दोनों के लिए सिरदर्द बन जाएगा, सुश्री जेयॉन।
क्यों ना हम टास्क फ़ोर्स के लिए आवंटित कंप्यूटर का उपयोग करें?
तलाक़ बीमा उत्पाद हमारी टास्क फ़ोर्स से संबंधित है,
तो अगर यह हमारे ज़रिए शुरू किया जाए तो ज़्यादा स्वाभाविक लगेगा।
यही ठीक रहेगा।
ठीक है, इसे उसी तरह करते हैं।
अगर हम सीधे शामिल हुए तो बहुत जोखिम भरा होगा।
हमें कैसे आगे बढ़ना चाहिए?
इसकी चिंता मत करो।
मेरे पास इस काम के लिए एकदम सही आदमी है।
कि-जून!
क्या हुआ? क्या तुमने लक्ष्य पूरा किया?
तैयार हो जाओ!
हे भगवान!
देखो तो कितने सारे अनुबंध हैं।
शाबाश।
सभी ने अच्छा काम किया।
मैं तुमसे प्यार करता हूँ।
तुम्हें किस चीज़ की दावत दूँ? भुना गोश्त?
नहीं, सर। नर्म गोश्त।
आज रात कुछ ज़रूरी काम है, तो दावत अगली बार।
नर्म गोश्त से ज़्यादा ज़रूरी क्या हो सकता है?
जासूसी बंद करो। इससे तुम्हारा कोई ताल्लुक़ नहीं।
देखा? मैंने कहा था कि उसकी कोई गर्लफ्रेंड है।
कोई बात नहीं। कुछ नहीं कर सकते।
मैं इसे ख़ुद सुश्री जेयॉन को दे दूँगा,
-तो तुम आज के लिए घर जा सकते हो। -जी, सर।
-मुझे दे दो, सर। -नहीं, मेरे पास पैसा नहीं है!
मैं दस्तावेज़ों की बात कर रहा था! मैं निकलते हुए उसे दे सकता हूँ।
तुम दस्तावेज़ों की बात कर रहे थे? मैंने सोचा तुम नर्म गोश्त माँग रहे थे।
नहीं, मैं ख़ुद कर लूँगा। बाद में मिलते हैं।
सुश्री जेयॉन!
तुम क्यों देना चाहते थे?
अगर विकल्प समाप्ति तिथि ट है, स्ट्राइक दर क है,
और लाभ की अस्थिरता स है,
तो यूरोपीय कॉल और पुट विकल्पों के लिए मूल्य निर्धारित करो।
क्या?
यह कल के अलार्म का सवाल है।
रुको। इसे बंद करने का कोई तरीका नहीं है, फिर!
वापस आओ!
उसने अलार्म सेट करने के लिए ब्लैक-शोल्स फ़ॉर्मूला का उपयोग किया। लाजवाब।
ब्लैक-शोल्स फ़ॉर्मूला
यूरोपीय-शैली विकल्पों की गणना के लिए उपयोग किया जाता है
डेरिवेटिव्स प्राइसिंग का एक बुनियादी सिद्धांत
ओह, सुश्री कैंग।
तुम्हारे ज़रूरी कामों का क्या हुआ?
अगर मैं इसे एक बार छोड़ दूँ,
तो मुझे दो हफ़्ते के कचरे के साथ रहना पड़ेगा।
तो इससे ज़्यादा ज़रूरी कुछ हो सकता है?
शायद तुम सही कह रहे हो।
वे केवल सप्ताह में एक बार ही रीसायकल का कचरा क्यों इकट्ठा करते हैं?
अगर तुम्हें असहज लगता है, तो समय निर्धारित करते हैं जब हम अपना कचरा बाहर निकाल सकें।
सप्ताह में एक बार कचरा निकालना भी मुश्किल होता है।
मैं इसे एक समय-सीमा में नहीं कर सकती।
तो अगली बार जब हम एक-दूसरे से मिलें,
तो मैं तुम्हें अनदेखा कर दूँगा।
वाह, मैं बहुत आभारी रहूँगी।
ऐसा अक़्सर नहीं होता…
लेकिन कभी-कभी मुझे घबराहट होती है।
यह "कभी-कभी" के ज़्यादा करीब है या "अक़्सर" के?
अगर मुझे पता होता, तो मैं "अक़्सर नहीं लेकिन कभी-कभी" नहीं कहता।
इसे छाँटने की कोशिश करो, एक से पाँच के पैमाने पर।
सच में?
क्या बात है? तुम्हें घबराहट क्यों होती है?
इस सवाल का कुछ भी जवाब हो सकता है।
बस यही कि
ख़ुशी और भरोसे की सारी बातें सुनकर
मुझे लगने लगा कि क्या मैंने हद से ज़्यादा दख़ल दिया?
मुझे चिंता है कि हमने उन लोगों के मामलों में दख़ल दिया
जिन्हें कोई परेशानी थी ही नहीं।
और मुझे चिंता है कि मैंने पर्याप्त कोशिश नहीं की।
इसे एक छतरी की तरह समझो।
जब तक बारिश न हो, तब तक इसे अपने पास रखो और फिर लौटा दो।
हम बारिश को नहीं रोक सकते, चाहे हम कितनी भी कोशिश करें।
कुछ चीज़ें नहीं हो सकतीं, चाहे हम कितनी भी कोशिश करें।
क्या तुमने पूरी कोशिश की?
तो शायद उस दिन बारिश हुई थी।
क्या तुम मेरे साथ चलोगी?
शादी में।
हमें सुनिश्चित करना होगा कि वो बिना किसी रुकावट के पूरा हो।
तुम्हारा पोषाक बहुत सुंदर है।
दुल्हन की सभी सहेलियाँ सुंदर हैं, तो मुझे भी अपनी शान बनाए रखनी होगी।
तुम भी बहुत अच्छे लग रहे हो, श्री. नोह।
मैंने ग्राहक प्रबंधन के तहत ग्राहक के लिए सटीक कपड़े पहन लिए।
मेट्रो चलेगा ना?
बिल्कुल। वैसे भी, मौसम साफ़ है।
मौसम सच में अच्छा है।
है ना?
मुझे खेद है कि मैं तुम्हें शादी का निमंत्रण नहीं दे सकी।
-धन्यवाद। -बधाई हो।
-धन्यवाद।
आने के लिए धन्यवाद।
बधाई हो।
क्या हम वहाँ खड़े हो जाएँ?
जैसे ही शुरू होता है, निकल चलते हैं।
दावत का क्या?
सच कहूँ तो मुझे शादियों से एलर्जी है।
वे कहाँ हैं?
अब तक यह शुरू हो जाना चाहिए था ना?
समय हो चुका है। यह शुरू क्यों नहीं हो रहा?
-वह कहाँ है? -वह मेरे कॉल का जवाब नहीं दे रही।
-नहीं दे रही? -नहीं, मैडम।
आख़िर वह गई कहाँ?
-क्या ताए-ह्यून अपना फ़ोन नहीं उठा रहा? -नहीं, मैडम।
वे दुल्हन के कमरे में भी नहीं हैं।
-अब हम क्या करें? -क्या तुमने शौचालय देखे?
वह वहाँ भी नहीं है।
जुंग-मिन!
-अब हम क्या करें? -वह फ़ोन नहीं उठा रहा।
हे भगवान!
-क्या तुम्हें दो-ई से कोई ख़बर मिली? -वह चली गई है और फ़ोन भी नहीं उठा रही।
ताए-ह्यून भी?
-हे भगवान! -आख़िर हो क्या रहा है?
वे सच में बहुत देर कर रहे हैं।
चिंता मत करो। मुझे यक़ीन है कि सब ठीक है।
अरे, यून ताए-ह्यून!
तुम और तुम्हारी दुल्हन कहाँ हो?
क्या वही है?
रस्म तो बहुत पहले शुरू हो जानी चाहिए थी!
-अरे बेवकूफ़, तुरंत वापस आओ! -क्या?
क्या कोई हादसा हुआ?
तुमने क्या कहा?
उधर देखो।
-वे शुरू करने वाले हैं। -देखा? मैंने कहा था ना कि चिंता मत करो।
-राहत मिली! -सबसे पहले, मैं माफ़ी माँगना चाहता हूँ
सभी मेहमानों से इस देरी के लिए।
अब हम समारोह शुरू करेंगे
दूल्हे, यून ताए-ह्यून और दुल्हन, किम दो-ई की शादी का।
-नमस्ते, सभी को। -नमस्ते, सभी को।
-मैं दूल्हा हूँ, यून ताए-ह्यून। -और मैं दुल्हन हूँ, किम दो-ई।
-और हम अपने हनीमून पर जा रहे हैं। -और हम अपने हनीमून पर जा रहे हैं।
सच कहूँ तो, हम शादी समारोह कभी चाहते ही नहीं थे।
हम दोनों शर्मीले हैं
और हमें बहुत से लोगों के बीच रहना पसंद नहीं।
माँ। मैडम।
आपने हमें बताए बिना तलाक़ बीमा पॉलिसी ली?
हमें उनकी तरफ़ से फ़ॉलो-अप कॉल आया था।
-तुमने चुपके से ये सब करवाया… -तलाक़ बीमा?
-…तो हमने भी वही किया। -ये क्या है?
लेकिन हम ख़ुशी-ख़ुशी रहने का वादा करते हैं,
तो मुआवज़ा लेने की कोई ज़रूरत नहीं पड़ेगी।
-माँ। -मैडम।
-हम आभारी हैं, और हमें अफ़सोस है। -हमें अफ़सोस है।
-और हम आपसे प्यार करते हैं! -और हम आपसे प्यार करते हैं!
सुश्री कैंग, अब हम क्या करें?
मुझे नहीं पता।
एक, दो, तीन!
क्या दूल्हे और दुल्हन की माताएँ यहाँ आएँगी?
मैं सभी का धन्यवाद करना चाहती हूँ, जो समय निकालकर आए।
जो हुआ, मैं उसके लिए दिल से माफ़ी माँगती हूँ।
अगर हमें इस बारे में पता होता,
तो हम पहले ही बता देते और आपकी सहमति माँगते।
लेकिन जैसा कि आप देख सकते हैं, इन्होंने हमें भी चौंका दिया।
अगर हमने शुरू से ही उनकी इच्छाओं का सम्मान किया होता,
तो शायद ये सब न हुआ होता।
ऐसा प्रतीत होता है कि शादी समारोह की इच्छा माता-पिता की थी।
इसलिए, हमने एक शादी रचाने का फ़ैसला किया है
माता-पिता के बीच, आप सभी की उपस्थिति में।
किम दो-ई की माँ की हैसियत से…
यून ताए-ह्यून की माँ की हैसियत से…
मैं यून ताए-ह्यून को अपने दामाद के रूप में स्वीकार करती हूँ…
मैं किम दो-ई को अपनी बहू के रूप में स्वीकार करती हूँ…
-…और उसे प्रेम और सम्मान देने का वादा करती हूँ… -…और उसे प्रेम और सम्मान देने का वादा करती हूँ…
-…ज़िंदगी भर के लिए। -…ज़िंदगी भर के लिए।
धन्यवाद।
बधाई हो!
समुद्र पर बारिश का असर नहीं होता।
हम व्यर्थ ही चिंता कर रहे थे।
माफ़ करना। कृपया रुको!
-आने के लिए धन्यवाद। -बहुत धन्यवाद।
शादी की बधाइयाँ।
बधाई हो।
-धन्यवाद। -धन्यवाद।
यह अब तक की सबसे सच्ची शादी थी, मेरे अमुभव में।
और वे बहुत ही ख़ुशहाल जोड़ा लग रहे थे।
अगर वे खुश लग रहे थे, तो बस यही मायने रखता है।
माता-पिता होने के नाते, अब मुझे इस बात के लिए अच्छा लग रहा है।
हम इसे ज़ाया नहीं करना चाहते,
तो क्यों न इसे घर ले जाओ और थोड़ी देर के लिए अपनी चिंताओं को भूल जाओ?
क्या?
इसे इस्तेमाल न करना अफ़सोस की बात होगी।
हमें पैसे वापस भी नहीं मिलेंगे।
-नहीं, सच में, हम ठीक हैं। -हम ठीक हैं, मैडम।
अगर तुम मना करते रहे,
-हम पॉलिसी रद्द कर देंगे! -हम पॉलिसी रद्द कर देंगे!
-अपना ध्यान रखना। -अपना ध्यान रखना।
धन्यवाद।
दिन-दुपहरी में पीने का मज़ा लें?
मैं होश में ये सब नहीं संभाल सकती, तो बेशक एक ग्लास दो।
निर्माणा जारी है
शायद आगे ट्रैफ़िक जाम है।
अपनी कार हटाओ!
वरिष्ठ प्रबंध निदेशक जेयॉन नाह-रे
नमस्ते, सुश्री जेयॉन।
कृपया श्री. नोह से कहो…
कि पाँच अनुबंध अस्वीकृत हो गए हैं।
-क्या? -उससे कहो कि एक व्यापार योजना तैयार करे।
आज आपका ओव्यूलेशन तिथि है शनिवार, 23 नवंबर।
यह कैसी आवाज़ है?
आज ओव्यूलेशन तिथी है। व्यापार के दिन व्यापार पर बात करेंगे।
तुम क्या कर रहे हो?
-चलो यहाँ से निकलते हैं। -यहीं पर?
हाँ। वरना हम यहाँ फँस जाएँगे।
तुम क्या कर रहे हो? क्या कोई करतब है यह?
-अपनी कार हटाओ! -कृपया अपनी कार हटाओ!
वे हमें पीट सकते हैं।
अगर डर लग रहा है तो यहीं छिपी रहो।
अपनी कार हटाओ!
-पहले अपनी कार हटाओ! -तुम्हें क्या हो गया है?
चलो।
इसे जल्दी हटाओ!
जल्दी करो।
-अपनी गाड़ी आगे बढ़ाओ! -चलो भी!
-तुम क्यों नहीं हिल रहे? -रास्ते से हटो।
जल्दी हटाओ!
चलो चलते हैं।
-तुम कहाँ जा रहे हो? -तुम यूँ ही गाड़ी नहीं छोड़ सकते!
मैंने कहा अपनी कार हटाओ!
तुम एक हँसमुख सनकी लड़की हो, तो एक अच्छी सी मुस्कान दो।
मुझे माफ़ करना, सब लोग।
तुम अपनी कार ऐसे नहीं छोड़ सकते!
-मुझे माफ़ करना। -हद है!
मैं बहुत दिनों बाद इतनी ज़ोर से हँसी हूँ।
हक़ीकत में हँसमुख सनकी लड़की बनकर कैसा लगा?
-अच्छा था, तुम्हारी बदौलत। -ऐसी बात नहीं।
बस एक सेकंड।
हेयर अपॉइंटमेंट कैंसल हो गया है
यह फिर से कैंसल हो गया।
मुझे खुद वहाँ जाना पड़ेगा क्या?
सुश्री कैंग, हमें यहाँ अलग होना पड़ेगा।
यहाँ?
हाँ, मुझे किसी से मिलना है।
मुझे पहले निकलना होगा।
-ठीक है। -टैक्सी!
सांता दुनिया भर के बच्चों को कितनी तेज़ी से गिफ़्ट डिलीवर करता है?
मुसीबत
फ़ोन रख दो।
क्यों? तुमने अभी तो उठाया था।
-मुझे एक लेख पढ़ना है। -कौन सा लेख?
एक सांख्यिकी लेख है कि सांता को हर घंटे 8.18 मिलियन किलोमिटर की गति से यात्रा करनी पड़ती है
ताकि वह क्रिसमस ईव पर दुनिया के हर बच्चे को गिफ़्ट दे सके।
सच में? तो उससे कहो कि मुझे गिफ़्ट नहीं चाहिए।
सच में? तुम्हारा नाम तो लिस्ट में है भी नहीं।
अफ़सोस की बात है।
मैं उसकी मदद करना चाहता था, चाहे वो 8.18 मिलियन में सिर्फ़ एक ही क्यों न हो।
तो तुम क्या चाहते हो?
-पाँच अमुबंद्ध रिजेक्ट हो गए। -क्या?
अगर तुमने अपने जूते धो लिए हों,
तो 8.18 मिलियन किलोमीटर प्रति सेकंड की गति से दौड़ो और कुछ अनुबंद्ध साइन करवा लो।
उसने प्रति घंटे को प्रति सेकंड में बदल दिया।
धोखेबाज़।
लेकिन उसे कैसे पता चला कि मैं अपने जूते धो रहा हूँ?
सियोल इतिहास संग्रहालय
मेरा खज़ाना मेरी विरासत
-ऊँक, ऊँक। -ऊँक, ऊँक।
-गौरैया क्या बोलती है? -चर्प, चर्प।
-पिल्ले क्या बोलते हैं? -भौ, भौ।
-सुअर क्या बोलते हैं? -ऊँक, ऊँक।
-चूज़े क्या बोलते हैं? -चीप, चीप।
-ख़रगोश कैसे चलते हैं? -हॉप, हॉप।
-सुअर क्या बोलते हैं? -ऊँक, ऊँक।
मेरा खज़ाना मेरी विरासत
सियोल इतिहास संग्रहालय दान की गई कलाकृतियों की विशेष प्रदर्शनी
यह असली है, है ना?
हाँ, यह असली है।
ये किम डे-जिन के हैं, तोएग्ये यी-ह्वांग के शैक्षणिक उत्तराधिकारी।
जियोंगवेसॉन्गसैंग के संकलित कार्यों की 416 लकड़ी के पट्टे।
यह विश्वास करना मुश्किल है कि यह विशाल संग्रह एक ही लेखक का काम है।
तुम आ गए।
इसे देखने के बाद कैसे न आता?
तो फिर तुम मेरी
एक अच्छी तस्वीर क्यों नहीं लेते?
तुम यहाँ क्यों आए?
मैं यहाँ काम से आया हूँ।
कृपया मुझसे एक पॉलिसी खरीद लो।
उन-ह्यॉन्ग।
-यह क्या है? -यह क्या है?
क्या? पाँच अनुबंध?
इस वक़्त हमें अनुबंध कहाँ मिलेंगे?
क्या तुम मेरे लिए एक पॉलिसी निकाल सकते हो? यह तलाक़ बीमा के लिए है।
सुश्री आ-यॉन्ग, आज रात डिनर मेरी तरफ़ से।
हमें तलाक़ दर को शून्य पर रखना होगा।
तुम इस शर्त को कैसे पूरा करोगे?
कोरियन ज्योतिष, मुख-अध्ययन, प्रोफ़ाइलिंग।
हम उन्हें छाँटने के लिए हर संभव तरीका अपनाएँगे।
हम टीमें बनाकर आगे बढ़ते हैं।
रुको!
तुम तो गई काम से। मुझसे मदद की उम्मीद तो नहीं कर रही ना?
बहुत कम लोग होते हैं जिनमें इस तरह का अजीब जुनून होता है।
-दिलचस्प। -दिलचस्प।
श्री. नोह?
क्या दिमाग़ हल्का करने के लिए बाहर जाना चाहोगी?
अरे, क्या तुम मेरा पीछा कर रही हो?
उप शीर्षक अनुवादक: नताशा आचार्य